బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఆస్ట్రేలియా క్రికెటర్లకి శిక్ష ఖరారు..!
బాల్ టాంపరింగ్‌కి డేవిడ్ వార్నర్ వ్యూహం రచించగా.. కేవలం ఏడు టెస్టులు మాత్రమే అనుభవమున్న బాన్‌క్రాఫ్ట్‌ ఆ పని చేసేందుకు
TNN | Updated:
Mar 28, 2018, 03:09PM IST
ఆస్ట్రేలియా క్రికెటర్లకి శిక్ష ఖరారు..!
దక్షిణాఫ్రికాతో రెండు రోజుల క్రితం ముగిసిన టెస్టు మ్యాచ్‌లో బాల్ టాంపరింగ్‌కి పాల్పడిన ఆస్ట్రేలియా క్రికెటర్లకి శిక్ష ఖరారైంది. ప్రాథమిక విచారణ అనంతరం కెప్టెన్ స్టీవ్‌ స్మిత్, వైస్ కెప్టెన్ డేవిడ్ వార్నర్, బౌలర్ కామెరూన్ బ్రాన్‌క్రాఫ్ట్‌ ఈ తప్పిదానికి పాల్పడినట్లు క్రికెట్ ఆస్ట్రేలియా (సీఏ) చీఫ్‌ ఎగ్జిక్యూటివ్‌ జేమ్స్‌ సదర్లాండ్‌ మంగళవారం రాత్రి వెల్లడించిన విషయం తెలిసిందే. ఆస్ట్రేలియా క్రికెట్ చరిత్రని మసకబార్చిన ఈ క్రికెటర్లపై త్వరలోనే కఠిన చర్యలు తీసుకుంటామని స్పష్టం చేసిన సీఏ చీఫ్ బుధవారం శిక్షని ప్రకటించారు.
Visit Site
Recommended byColombia
బాల్ టాంపరింగ్‌కి డేవిడ్ వార్నర్ వ్యూహం రచించగా.. కేవలం ఏడు టెస్టులు మాత్రమే అనుభవమున్న బాన్‌క్రాఫ్ట్‌ ఆ పని చేసేందుకు ఒప్పుకున్నాడు. దీనికి కెప్టెన్‌ స్టీవ్‌స్మిత్ కూడా అంగీకారం తెలిపినట్లు తేలడంతో.. ముగ్గురిపై చర్యలు తీసుకున్నారు. స్మిత్, వార్నర్‌లకి 12 నెలల నిషేధం, బాన్‌క్రాప్ట్‌పై 9 నెలలు నిషేధం విధిస్తున్నట్లు సీఏ చీఫ్ సదర్లాండ్ తెలిపారు. ఇప్పటికే ఈ ముగ్గరినీ దక్షిణాఫ్రికా పర్యటన నుంచి తప్పించిన సీఏ.. స్వదేశానికి వచ్చేయాలని ఆదేశించింది. అంతేకాకుండా.. స్మిత్, వార్నర్‌లను ఆసీస్ కెప్టెన్, వైస్ కెప్టెన్‌ల బాధ్యతల నుంచి కూడా తప్పించింది. ఐపీఎల్‌లోనూ రాజస్థాన్ రాయల్స్ (స్మిత్), సన్‌రైజర్స్ హైదరాబాద్ (వార్నర్) నాయకత్వ బాధ్యతల్ని ఈ ఇద్దరూ వదులుకున్నారు. తాజా నిషేధంతో వీరిద్దరూ ఐపీఎల్‌కి కూడా దూరంకానున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.